

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinski načelnik**

**KLASA:** **320-02/19-01/**

**URBROJ: 2186/03-01/1-19-1**

**Cestica, 20.03.2019.**

Na temelju članka 10. i 12. Zakona o poljoprivrednom zemljištu (Narodne novine broj 20/18, 115/18) i članka ­­­46. Statuta Općine Cestica, („Službeni vjesnik Varaždinske županije broj 17/18“), općinski načelnik Općine Cestica donosi

**GODIŠNJE IZVJEŠĆE**

**o primjeni agrotehničkih mjera i mjera za uređivanje i održavanje poljoprivrednih rudina za 2018. godinu**

**1. UVOD**

Općinsko vijeće Općine Cestica je donijelo Odluku o agrotehničkim mjerama i mjerama za uređivanje i održavanje poljoprivrednih rudina na području Općine Cestica (Službeni vjesnik Varaždinske županije broj 38/2014) i Odluku o izmjeni i dopuni Odluke o agrotehničkim mjerama i mjerama za uređivanje i održavanje poljoprivrednih rudina na području Općine Cestica (Službeni vjesnik Varaždinske županije broj 53/2014).

Sukladno članku 10. Zakona o poljoprivrednom zemljištu, jedinica lokalne samouprave dostavlja Ministarstvu poljoprivrede i Agenciji za poljoprivredno zemljište godišnje izvješće o primjeni mjera propisanih Odlukom, do 31. ožujka svake tekuće godine za prethodnu godinu.

Pod agrotehničkim mjerama smatraju se:

1. Minimalna razina obrade i održavanja poljoprivrednog zemljišta

2. Sprečavanje zakorovljenosti i obrastanja višegodišnjim raslinjem

3. Suzbijanje biljnih bolesti i štetnika

4. Korištenje i uništavanje biljnih ostataka

5. Održavanje razine organske tvari u tlu

6. Održavanje strukture tla

7. Zaštita od erozije

Pod mjerama za uređivanje i održavanje poljoprivrednih rudina smatraju se:

1. održavanje živica i međa,

2. održavanje poljskih putova,

3. uređivanje i održavanje kanala,

4. sprječavanje zasjenjivanja susjednih čestica,

5. sadnja i održavanje vjetrobranskih pojasa.

Općina Cestica raspolaže sa ukupno 742,31 ha poljoprivrednih površina, što predstavlja oko 16,10 ukupne površine općine. Sve ove površine su u privatnom vlasništvu, izuzev 140,2397 ha koje su vlasništvo države. Šumske površine zauzimaju ukupno 1544,91 ha ili 33,48 % ukupne površine općine.

**2. MJERE SPREČAVANJA ZAKOROVLJENOSTI**

Sukladno Odluci o agrotehničkim mjerama i mjerama za uređivanje i održavanje poljoprivrednih rudina na području Općine Cestica nadzor nad provedbom provodi komunalni redar Općine Cestica koji redovito šalje opomene i rješava predmete oko neodržavanja poljoprivrednih zemljišta, sprječavanja zakorovljenosti, održavanje živica, zasjenjivanja susjednih parcela i uništavanje biljnih ostataka paljenjem.

U 2018. godini od ukupno 42 predmeta komunalnog redarstva, 15 predmeta je bilo vezano za napuštene vinograde, oranice i dvorišta te su svi predmeti uspješno riješeni.

Najveći problemi javljaju se zbog neriješenih imovinsko pravnih odnosa, tj. na nekim česticama ima nekoliko vlasnika, koji najčešće žive van Republike Hrvatske.

**3. INFORMIRANJE VLASNIKA I POSJEDNIKA**

Općina Cestica redovito svake godine i to u nekoliko navrata objavljuje informativni letak na web stranici i na oglasnim pločama, o obvezi redovitog održavanja poljoprivrednog zemljišta (oranica, ali i svih drugih obradivih površina, uključujući i okućnice), te o štetnim posljedicama u slučaju oglušivanja o isto (novčane kazne, prekršajni postupak).

 **5. ZAKLJUČAK**

Područje Općine Cestica je u velikom dijelu pokriveno zelenim obradivim površinama, od čega su neke zapuštene. Općina nastoji, prije svega aktivnim mjerama, potaknuti vlasnike i posjednike zemljišta na njihovo redovito obrađivanje i sprečavanje njihove zakorovljenosti.

Općina Cestica je u 2018. godini provodila agrotehničke mjere i mjere za uređivanje i održavanje poljoprivrednih rudina te je za njihovo provođenje izdvojila iznos od 772.748,65 kuna iz Općinskog proračuna.

Ovo Izvješće objavit će se u Službenom vjesniku Varaždinske županije.

 OPĆINSKI NAČELNIK:

 Mirko Korotaj